“ทองคำ” เปิดเช้าบวก 100 บ. รูปพรรณขาย 31,450 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังนักลงทุนกลับมาซื้อสินทรัพย์ปลอดภัย หลังมีความกังวลสถานการณ์ความขัดแย้งระหว่างรัสเซีย และยูเครน และสภาวะเงินเฟ้อในสหรัฐฯ ทำให้ทองรูปพรรณขายออกบาททองคำละ 31,450 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังนักลงทุนกลับมาซื้อสินทรัพย์ปลอดภัย หลังมีความกังวลสถานการณ์ความขัดแย้งระหว่างรัสเซีย และยูเครน และสภาวะเงินเฟ้อในสหรัฐฯ ทำให้ทองรูปพรรณขายออกบาททองคำละ 31,450 บาท
27 เม.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (27 เม.ย. 2565) ปรับราคาขึ้น 100 บาท จากราคาปิดตลาดเมื่อวานนี้ (26 เม.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.27 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 รับซื้ออยู่ที่บาททองคำละ 30,850 บาท ขายออกบาทละ 30,950 บาท
ด้านทองรูปพรรณ 96.5% รับซื้ออยู่ที่บาทละ 30,289.68 บาท ส่วนราคาขายออกอยู่ที่ 31,450 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,902 ดอลลาร์ ด้านสัญญาทองคำตลาดโคเม็กซ์ ส่งมอบเดือน มิ.ย. เพิ่มขึ้น 8.10 ดอลลาร์ ปิดที่ 1,904.10 ดอลลาร์/ออนซ์
ทั้งนี้ราคาทองยังได้ปัจจัยบวกจากการร่วงลงของอัตราผลตอบแทนพันธบัตรรัฐบาลสหรัฐฯ ซึ่งจะช่วยลดต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
แต่ทั้งนี้ ราคาทองคำยังถูกจำกัดจากการคาดการณ์ว่าธนาคารกลางสหรัฐฯ หรือ เฟด จะเร่งปรับขึ้นอัตราดอกเบี้ยที่แรงขึ้นหลังเดือนพฤษภาคม โดยอาจปรับขึ้น 0.75% เพื่อสกัดเงินเฟ้อ